حسن الصبّاح الراجل اللي أرعب الجميع وكوّن دولة في قلعته فوق الجبل
بدأ يصبح وحيد.
خسر كل اللي حواليه.
قتل صديق العمر نظام الملك.
ورفيق الرحلة
زيد بن سيحون.
قتل إبنه
وخسر زوجته وحبيبته.
حسن أصبح في طريقه إنه يصبح وحيد.
بس الحلم اللي يخسرك كل حبايبك مش حلم
ده كابوس.
احفظي السر والأمانة.
الراجل اللي قدّم نفسه للدنيا على إنه الراجل اللي بيحارب الظلم
تمادى في الظلم.
آن الأوان المُحب يروح يخدم السلطان السلجوقي
بكل صدق وحب وأمانة.
وجه وقت الحساب.
مولاي الهادي.
أنا الهادي بس يا برزك.
ليك الطاعة والمحبة التامة يا مولاي.
أنت إبن سيدنا.
وفضلك علينا جميعًا.
أنت سره.
مش عارف دي حاجة تفرح ولا حاجة تقلق.
تفرح يا مولاي.
أنت الأمير إبن الأمير.
أنت سيدنا.
وأنا العبد الذليل.
مولانا.
أنا عايزك تفهم وتاخد بالك إن أنت دلوقتي غير الأول.
انا مش عارف ليه عملت كده.
أنا مرتبك
وحاسس إن أنا في مكانة أنا مش فاهمها.
الثقة هي أهم شيء.
لكن حاسس إن أنا متحاوط بنظرات الناس.
وخايف أكون مش مناسب.
أنا عايزك تتماسك.
وعايزك تاخد بالك من كل حاجة بتحصل حواليك.
حتى الناس اللي بتقدملك الأكل والشرب تاخد بالك منهم.
وطبعًا تاخد بالك من برزك أميد.
ده أقرب الناس ليك!
مفيش حد قريب مني غيرك.
وعايزك طول الوقت تبقى موصول بيّا حتى وأنت قاعد في مخدعك لوحدك.
يعني إيه؟
يعني تشوفني وتسمعني حتى وأنا بعيد.
هو ممكن؟
بالتدريب وبالصمت وبالجوع ممكن.
زي ما أنا بقدر أشوف مولانا نزار عليه السلام.
وغيره كمان.
وأول مهمة ليك يا هادي
إنك هتكتب كتاب مهم جدًا.
أكتب؟
أي كتاب؟
سيرة مولانا.
مولانا مين؟
مولانا حسن الصبّاح.
أنت!
أنا همّليك إزاي كانت الرحلة.
ولمّا بقول مولانا حسن الصبّاح وسيدنا.
ده مش تفخيم أو غرور يا هادي.
ده مقام ربنا منحه ليّا.
وكل ما كان مقام حسن الصبّاح عالي
كل ما كان مقام مولانا الهادي بن حسن الصبّاح
أعلى وأعظم.
أكتب إيه؟
هتكتب الرحلة من بدايتها.
عن شاب مُلْهَم
قدر يغير الدنيا كلها.
وطبعًا الكتاب ده هيفضل سر بيني وبينك.
لأن ظهوره أمر عظيم للمؤمنين.
هتفضل شايل هَمْ الدنيا كده يا يحيى؟
أنت خلاص مفيش حاجة في إيدك تقدر تعملها.
هي دي المشكلة.
مفيش في إيدي حاجة أعملها.
طب مش يمكن اللي يحيى ماقدرش يعمله
إبنه يقدر عليه!
إبني؟
أو بنتك.
حامل؟
طب قومي قومي.
قومي قاعدة على الأرض ليه! قومي
ده أنتِ في بطنك سعيد بن يحيى بن سعيد.
هياخد إسم جده؟
هو يطول؟
لأ أنا بس خُفت تسميه طيفور.
رحمة الله عليه.
أنا عايزه يطلع فارس مقاتل.
كفاية يا يحيى.
كفاية موت أرجوك.
يطلع مؤذن.
وهو المؤذن كانوا سابوه في حاله!
ربنا يرحمه.
الموت قدر.
لكن الشرف إختيار.
أنا عايزه يطلع فارس ومقاتل.
مفيش أشرف من كده.
خايفة عليه؟
أوي.
متخافيش.
الخوف ما بيقدمش في العمر ساعة
مش ممكن تطلع بنت؟
سعيد بن يحيى بن سعيد.
كان نفسي جده يشوفه ويعرفه.
احنا ربنا كرمنا يا يحيى.
انا وانت مع بعض خلاص
وإبننا جاي في الطريق.
ربنا رحمته واسعة.
الحمد لله.
أنا هقوم أحضّر الطعام.
لا لا لا، تحضري إيه؟
أنا هحضّر كل حاجة خلاص.
خير يا سيدنا؟
استدعاء في وقت خلاني قلقت عليكم.
الهادي يا برزك.
الهادي أمانة وحياته في رقبتك.
خادمه وخادم أبوه يا سيدنا.
أنا روحي فداه.
حلمت بيك بتقتله وبترميه من فوق القلعة.
حاشا لله!
أنا أرمي نفسي من فوق القلعة لو مسه أدنى أذى.
الهادي لو جراله حاجة
أنا مش هرحمك.
بلغك شيء؟
بلغني شيء وبحاول أكذبه لحد دلوقتي.
وهتفضل الأمين على إبني.
شرف كبير ليّا يا سيدنا.
ارتاح واتطمن.
مولاي الهادي ينام وأنا أسهر على خدمته.
لو طلبت مني إني أقتل نفسي دلوقتي
مش هتردد لحظة.
اقتل.
من أجل سيدنا.
يكفي كده.
يكفي.
الزم مولاك الهادي.
مزيد من البنات الجميلات.
أنتم منين بقى؟
أنا من أرمينيا
ووالدي كان
راعي غنم.
وأنا من سمرقند
والدي كان تاجر وغني.
جداد أنتم وطيبين أوي.
بتفكروني بنفسي أول لمّا جيت هنا.
أنتم هنا هتدوقوا النعيم والعذاب في كأس واحد.
كمّلي كمّلي كمّلي.
بُخي سمّك.
سمعيني!
أنا أسفة يا مولاتي.
ده حسن نية.
حسن نية!
هنا
الكل يخرس.
ويتّبع الأوامر وبس.
مفهوم؟
فين الإبتسامة الحلوة؟
متخافيش.
سيدنا وشه بيقول إنه منامش.
النوم شيء فارقني من زمان يا برزك.
راحة الجسد مهمة يا سيدنا.
لا راحة في الدنيا.
مولاي الهادي مختفي عن عينينا من فترة.
الهادي في خلوة.
خلوة إختيارية وهيخرج منها مليان بالأنوار.
حفظ الله مولاي الهادي.
الهادي هو الأمل يا برزك.
احنا حكمنا قلعة ألموت ورعبنا أهل الباطل.
إنّما هو هيحكم عالم ممتد من الصين لقلب بلاد الفرنجة.
دي نبؤة يا سيدنا!
دي حقايق.
حسن الصبّاح ماينطقش إلّا بالحقايق.
إيه أخبار المؤمنين في أصفهان؟
تركوا بيوتهم كلهم ولزموا الأطراف.
أنا عايزهم يولعوا أصفهان نار يا برزك.
عايز السلطان ماينامش ومايقدرش يلاحق الليل بالنهار.
ميعرفش أحبابنا من أتباعه.
عايزهم يلبسوا نفس اللبس بتاع العلماء والشيوخ.
عايزهم يدخلوا المساجد والأسواق والحمّامات.
عايز كل الناس في أصفهان تشك في نفسها.
ولمّا يدخل عليهم الليل
معناها دخول مَلَك الموت.
أنا عايز فتنة كبيرة.
وميراعوش سِن ولا نوع.
أنا عايز قتل.
من فضلك!
أنا جوزي خرج من الصبح ولسه مارجعش.
ما دام الغروب جه والليل دخل
يبقى كده أكيد الباطنية قتلوه.
- لا! - ادعيله بالرحمة.
لا!
إن شاء الله لا.
إن شاء الله هيرجع.
أهلًا بيك وعليك.
أنت بالنسبالهم ميت.
بس أنا لسة عايش!
بس حظك العثر خلاك وقعت في إيدينا بعد الغروب.
فأيقنوا إنك إتقتلت.
أنا بس عايزك تشوف حزنهم عليك قبل ما تموت.
بس أنا مش عايز أموت!
ممكن تفضل عايش
وتنزل من هنا حي كمان.
بس تنزل تقول إنك مُت.
وروحك رجعت لمّا رجعت عن معتقداتك.
وعرفت إن معتقدنا هو اللي صح.
تعلن ولاءك لسيدنا صاحب مفتاح الجنة.
وتقول أنا الميت
اللي أحياني مولانا.
وأنا هنتظرك هنا.
والسهم متصوّب لقلبك عشان لو خالفت الكلام.
أنا مش هعمل كده!
بترفض الحياة!
أرفض أخالف اللي مآمن بيه.
يعني إيه مش عارفين تسيطروا؟
أنت مجنون؟
أنا بتحارب في أصفهان ووزيري واقف قدامي زي الصنم الأبله بيقولي مش عارفين!
مفيش ليهم لبس محدد أو هيئة يا مولاي!
دول بيكونوا وسط السوق وفي الجامع
زي أهالي أصفهان.
وفي لحظة
بيبدأ الهَرَج والقتل.
وأنت بتعمل إيه؟
بنعمل كل اللي في وسعنا يا مولاي.
بعرف منهم قد ما نقدر.
وبنقتل منهم برضو قد ما نقدر.
موت إنسان واحد أنا مسؤول عنه معناها إني ماستاهلش أكون سلطان!
معناها إني فاشل!
الزم بيتك ماتتحركش منه لحد ما أخمد الفتنة دي.
وبعدها ليك عندي حساب تاني.
أمر مولاي.
الناس بقت مرعوبة
وخايفين حتى يعيشوا.
الجُبن هو أكبر عدو.
جُبن إيه يا يحيى؟
همّا اللي شافوه كان قليل!
الموت والقتل اللي بقى في كل مكان.
الباطني ماتفرقوش عنّك في أي حاجة.
واقف جنبك بيشتري خضار
فجأة يطعنك بالسكينة في قلبك.
واللي واقف بيصلي جنبك في الجامع
في نفس الصف!
يستناك تركع ولّا تسجد عشان يطعنك في ضهرك.
وتقولي مايخافوش!
لا مايخافوش
ويواجهوا.
العوام غلابة يا يحيى.
مش زيك جنود ومقاتلين.
وقت الفتنة لازم كلنا ندافع عن نفسنا.
ماتحمّلش الناس فوق طاقتها.
أكبر مصيبة إن الناس تفقد ثقتها بنفسها.
لو حسوا إنهم ضعفاء
ولازم يقفلوا بيوتهم عليهم عشان مايموتوش.
ويسيبوا عدوهم ينتصر عليهم ساعتها يبقى مفيش أمل.
الأمل إن ثقتك في نفسك تبقى موجودة.
وتبقى واعي ومصحصح.
رايح فين يا يحيى؟
المفروض مايخافوش من الباطني ولا غيره.
همّا أصحاب البلد وأصحاب الحق.
لازم يخرجوا ويصلوا ويبيعوا ويشتروا ويعيشوا ويفتحوا عينيهم.
ساعتها العدو هيخاف.
مفيش عدو بيخاف من جبان ومتداري.
بلغنا زهدك وإخلاصك يا سراج.
أنا يشرفني إني أكون خادم
في بلاط مولاي السلطان.
الوزير السابق حصل في وقته هَرَج ومَرَج.
مكانش حازم.
أنا اخترتك مكانه.
لو وصل لمولايا السلطان
إن في باطني واحد
رفع صوته في شارع من شوارع أصفهان
أنا هبعت راسي في إيد أصغر جندي لعظمتك
عشان ترميها تحت عرشك.
لازم كل واحدة فيكم يبقى عندها موهبة.
رقص.
عزف.
غناء.
أنتِ إيه موهبتك؟
واضح إنك عصيتي أمر ألينار.
أنا ماتخلقتش علشان أكون لعبة من راجل للتاني.
أنا حرة مش جارية.
أنتِ كنتي حرة قبل ما تيجي هنا.
لكن اليوم اللي دخلتي فيه قلعة آلموت وأنتِ أصبحتي عبدة عند ألينار.
يعني مصيرك العذاب لو ماسمعتيش الأوامر.
موتك ورمي جثتك هيكون أسهل شيء
كأنك ماجيتيش الدنيا في يوم.
طيب تعالي معايا ونشوف حل لينا كلنا.
جثة ألينار تترمي من فوق سطح قلعة آلموت
والتلت بنات؟
نفس المصير.
اللي يقتل مُعلمه لازم يتعاقب.
بس الفرق إن هي جثة وهمّا هيترموا أحياء.
وعايزهم يترموا قدام عيون حوريات القلعة بالكامل.
العبرة والحكمة هي أهم شيء عندي في قلعة ألموت.
أوامر سيدنا.
كفاية يا يحيى.
دي المرة العشرين اللي تطلب تقابل فيها الوزير ويرفض.
ولو ألف مرة
هفضل أطلب لحد ما يتحقق مرادي.
يحيى!
احنا محتاجينك.
عايزاني معرفش أبص في عين إبني!
ما هو عشان إبنك بقولك كفاية أوي اللي احنا شفناه.
أنا مش هقبل غير إني أقتل حسن الصبّاح.
أو أموت شهيد.
- يا يحيى أرجوك. - ماتخلنيش أضعف!
ساعديني أحقق مُرادي.
خديجة!
أنتِ رايحة فين؟
ههرب.
هرجع لأبويا.
وتسيبي أمك؟
أيوة.
أنا بحب أبويا.
ولو أبوكي قتل الهادي؟
هتفضلي تحبيه؟
أبويا مش هيقتل الهادي عشان بيحبه.
وقتل الحسين عشان عادل.
أبوكي قتل الحسين علشان نفسه.
ولو الهادي أخوكي وقف قدامه هيقتله.
وأنا وأنتِ.
وأي حد على الأرض لو وقف قدام أبوكي هيقتله.
أنتِ بتقوليلي كده عشان أكرهه.
لو عايزة ترجعي يبقى نرجع مع بعض.
بس أنا لو رجعت أبوكي هيقتلني.
ولو أنتِ موافقة إن أمك تترمي من فوق سطح القلعة
يبقى هرجع معاكي.
أنا ماحبتش في حياتي حد قدكم.
أنتِ والحسين والهادي.
وأبوكم!
بس هو خسّرني إتنين.
الحسين وهو.
والله أعلم
إيه اللي حصل مع الهادي.
أنا خسرت كل حاجة.
ومافاضليش غيرك يا خديجة.
علشان خاطري.
بلغوني إنك طلبت تشوفني أكتر من مرة.
خير؟
كنت طلبت من مولانا السلطان
في عهد الوزير السابق
إنه يمنحني شرف قيادة فرقة لمهاجمة آلموت.
ومولانا السلطان وعدني.
أيوة بس الدولة دلوقتي مشغولة بما هو أهم.
أنت ترجع بيتك وتشتغل شغلانة أبوك.
هو مش كان مؤذن أظن؟
مهنة شريفة
لكني طول عمري في خدمة الجيش السلجوقي.
وخدمتك انتهت.
ارجع بيتك.
مولاي سراج كنت بطلب من حضرتك بس لو ينفع.
ارجع بيتك.
مش قادر أفهم الوزير الجديد ده.
سراج؟
هو سراج.
بني أدم غريب جدًا.
رغم إني خدت وعد من جلالة السلطان برجوعي للجيش تاني
إلّا إنه رفض.
ما هو وزير برضو يا يحيى.
احمد ربنا إنه وافق يقابل واحد من الرعاع زيك.
لمّا قبلته حسيت في عينيه بغدر وكره للسلطنة كلها.
الله يا يحيى.
بقيت حكيم وبتعرف تقرأ الناس من عينيها.
ما أنا إتربيت فترة جنب حسن الصبّاح.
احكيلي عن حسن.
إنسان ساحر.
عقلية فزّة.
عنده قدرات غير عادية.
غريبة.
إيه اللي غريب؟
يعني
إنك بتتكلم كده عن اللي قتل أبوك وأمك.
أنا بتكلم عن حقيقة شُفتها بعيني.
كنت أتمنى الموهبة والعلم اللي عند حسن الصبّاح دول يستخدمهم في الخير وخدمة الناس.
لكنه إستخدمهم في خدمة الشيطان.
ومين يقدر على حسن الصبّاح؟
نفسه.
الشر اللي جواه هو اللي هيقتله.
وأنت طول السنين اللي قعدتها معاه في القلعة دي
ماقتلتوش ليه؟
حسن حذر جدًا.
كل مخططاتي في القلعة فشلت.
بس برضو هفضل في إنتظار سيدنا.
مش لمّا ترجع الجيش الأول.
أنا رايح المعسكر.
وإيه احوال المعسكر؟
حزين.
من بعد إبراهيم وطيفور
وسليمان
ويحيى.
مع السلامة يا يحيى.
من صاحب مفتاح الجنة
حسن الصبّاح، الحُجّة الكبرى وكبير الدعاة الى الله
يا تابعنا المخلص سراج الدين
اثبت على الوعد
واجعل البحر ساكنًا
أمّا إبن المؤذن
فعليك بذبحه.
وجعل الأمر جريمة عادية.
ولك منّا السلام والدعاء والحفظ التام.
يحيى
إبن سعيد المؤذن
يحيى!
كان زميلي في الجيش.
أنت بخير؟
ادخلي جوة.
أنا بخير، ادخلي جوة!